(1) Pooled käsitlevad seoses TARGET2-Eesti tegevusega üksteisele avaldatavat teavet ja teabekandjaid konfidentsiaalsena. Konfidentsiaalsuskohustuse sisu täpsem  määratlemine toimub TARGET2-Eesti reeglite kohaselt.  (2) Kui see on vajalik konfidentsiaalsuskohustuse täitmise tagamiseks, on pooled kohustatud sõlmima iga konfidentsiaalsele teabele ligipääsu omava isikuga kirjaliku lepingu, milles on sätestatud vähemalt konfidentsiaalse teabega töötamise kord ja vastutus konfidentsiaalsuse säilitamise kohustuse rikkumise korral. Nimetatud lepingu sõlmimist ei nõuta, kui asjaomase isiku vastav kohustus kehtib mõne varem sõlmitud lepingu alusel ja see vastab  sisuliselt TARGET2-Eesti reeglitele ja liitumislepingu nõuetele.